A4-0402/98

Ψήφισμα με θέμα: «Πίνακας επιδόσεων της Ενιαίας Αγοράς αριθ. 2" (SEC(98)0889 - C4-0444/98)

Το Ευρωπαϊκό Κοινοβούλιο,

- έχοντας υπόψη το έγγραφο της Επιτροπής (SEC(98)0889 - C4-0444/98),

- έχοντας υπόψη την ανακοίνωση της Επιτροπής με τίτλο:«Οι επιπτώσεις και η αποτελεσματικότητα της ενιαίας αγοράς» (COM(96)0520 - C4-0655/96) ((ΕΕ C 20 της 20.1.1997, σελ. 364.)),

- έχοντας υπόψη την ανακοίνωση της Επιτροπής σχετικά με το Πρόγραμμα δράσης για την Ενιαία Αγορά (CSE(97)0001, C4-0286/97), ((ΕΕ C 222 της 21.7.1997, σελ. 2.))

- έχοντας υπόψη τα ψηφίσματά του της 29ης Μαΐου 1997 ((ΕΕ C 182 της 16.6.1997, σελ. 62.)) και της 20ής Νοεμβρίου 1997 ((ΕΕ C 371 της 8.12.1997, σελ. 216.)) σχετικά με τις ανακοινώσεις αυτές,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής (A4-0402/98),

Α. λαμβάνοντας υπόψη ότι το πρόγραμμα δράσης για την ενιαία αγορά συγκέντρωνε τις δράσεις που απαιτούντο προκειμένου να ολοκληρωθεί η αγορά αυτή πριν από την εφαρμογή του ενιαίου νομίσματος,

Β. λαμβάνοντας υπόψη ότι ο δεύτερος πίνακας επιδόσεων της ενιαίας αγοράς παρουσιάζει τη σημαντική πρόοδο που επετεύχθη κατά την εκτέλεση του προγράμματος αυτού δράσης,

Γ. λαμβάνοντας, εντούτοις, υπόψη ότι ενόψει της επικείμενης λήξης του σχεδίου αυτού, ορισμένοι από τους βασικούς του στόχους δεν έχουν επιτευχθεί και, κατά πάσα βεβαιότητα, δεν θα επιτευχθούν έως τα τέλη του 1998,

1. συγχαίρει την Επιτροπή για την εκπόνηση του πίνακα επιδόσεων, που αποτελεί βέλτιστο μέσον μέτρησης της εκτέλεσης του σχεδίου δράσης και, κατά συνέπεια, της προόδου που έχει σημειωθεί στην εφαρμογή της Ενιαίας Αγοράς[semigr ]

2. διαπιστώνει με ικανοποίηση ότι έχει επιτευχθεί ικανός αριθμός νομοθετικών στόχων του προγράμματος δράσης (ιδιαίτερα η ελευθέρωση της παροχής φυσικού αερίου και η προστασία των βιοτεχνολογικών εφευρέσεων) και ότι πολλές άλλες πρόκειται να υλοποιηθούν (μεταξύ άλλων οι οδηγίες σχετικά με τους συλλογικούς οργανισμούς επενδύσεων και τα δικαιώματα πνευματικής ιδιοκτησίας στην κοινωνία των πληροφοριών)[semigr ]

3. διαπιστώνει, εντούτοις, ότι κάποια άλλα μέτρα δεν πρόκειται να εγκριθούν εντός της προθεσμίας: πρόκειται κυρίως για τα κείμενα που αφορούν την ελεύθερη κυκλοφορία των προσώπων και τη φορολογική εναρμόνιση[semigr ]

4. επισημαίνει, επιπλέον, με ανησυχία ότι το 15% της νομοθεσίας που εγκρίθηκε για την εσωτερική αγορά δεν έχει ακόμη μεταφερθεί στη νομοθεσία όλων των κρατών μελών[semigr ]

5. ζητεί από την Επιτροπή και το Συμβούλιο, καθένα στο πεδίο αρμοδιοτήτων του, να καταβάλουν κάθε προσπάθεια ώστε να υλοποιηθούν οι περισσότεροι από τους εναπομένοντες στόχους πριν από την 31η Δεκεμβρίου 1998[semigr ]

6. ζητεί ιδιαίτερα από το Συμβούλιο να εγκρίνει τις οδηγίες που εκκρεμούν σχετικά με το καταστατικό της ευρωπαϊκής εταιρείας[semigr ]

7. ζητεί από την Επιτροπή να έχει εκπονήσει έως τις αρχές του έτους 1999 ένα νέο πρόγραμμα δράσης, με στόχο την υλοποίηση, έως το έτος 2002, ήτοι κατά την περίοδο εφαρμογής του ενιαίου νομίσματος, μιας πλήρως ολοκληρωμένης εσωτερικής αγοράς που θα παρουσιάζει τα χαρακτηριστικά μιας εθνικής αγοράς[semigr ]

8. εκτιμά ότι το πρόγραμμα αυτό θα πρέπει να περιλαμβάνει ένα πρώτο στάδιο διάρκειας ενός έτους (1999) για την υλοποίηση όλων των στόχων του σχεδίου του 1997 που έχουν ακόμη επιτευχθεί, και ένα νέο στάδιο διετές (2000-2001) για την καθιέρωση, κατά πρώτο λόγο, ενός κοινού συστήματος ΦΠΑ που θα βασίζεται σε εναρμονισμένους συντελεστές και στην αρχή της πληρωμής στον τόπο καταγωγής, καθώς και της πλήρους ελευθερίας στην κυκλοφορία των προσώπων[semigr ]

9. συνιστά, προκειμένου να διευκολυνθεί η έγκριση των νομοθετικών μέτρων που θα πρέπει να προβλεφθούν στο πρόγραμμα αυτό, την χρήση, εφόσον η συνθήκη το επιτρέπει διαδικασιών λήψης αποφάσεων κατά πλειοψηφία στο Συμβούλιο[semigr ]

10. συνιστά επίσης, προκειμένου να αποφευχθούν οι δυσχέρειες που δημιουργούνται από την ανάγκη μεταφοράς των οδηγιών στο εθνικό δίκαιο, την προσφυγή στον κανονισμό και όχι στην οδηγία, στις περιπτώσεις όπου η Συνθήκη το επιτρέπει[semigr ]

11. ζητεί από την Επιτροπή να καταρτίσει για κάθε κράτος μέλος πλήρη κατάλογο των οδηγιών που δεν έχουν ακόμη μεταφερθεί στο εθνικό δίκαιο, που θα περιλαμβάνει αναφορά στα αίτια της καθυστέρησης, καθώς και την κοινοποίηση των καταλόγων αυτών[semigr ]

12. ζητεί από την Επιτροπή να εκπονήσει, με βάση τους καταλόγους αυτούς, σχέδιο απορρόφησης του ελλείμματος αυτού ως προς τη μεταφορά στο εθνικό δίκαιο των οδηγιών που αφορούν την ενιαία αγορά, προβλέποντας συγκεκριμένα την συστηματική δίωξη των παραβάσεων και την προσφυγή στο Δικαστήριο μέσα στο ανώτατο χρονικό διάστημα των έξι μηνών, καθώς και να πάρει τα αναγκαία μέτρα ώστε να υλοποιηθεί η δέσμευση αυτή 7

13. ζητεί από την Επιτροπή να μελετήσει τη δυνατότητα επιβολής προστίμων στα κράτη που έχουν παραβεί τις υποχρεώσεις τους, ως προς τη μεταφορά στο εθνικό τους δίκαιο, και να κάνει χρήση της έννοιας του άμεσου αποτελέσματος για ορισμένες διατάξεις των οδηγιών που δεν μεταφέρονται στο εθνικό δίκαιο εμπρόθεσμα[semigr ]

14. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.